Raad van Verteenwoordigers van Suid-Afrika

Die Raad van Verteënwoordigers van Suid-Afrika (Engels: House of Representatives of South Africa) was 'n 80-sitplek liggaam in die Driekamerparlement van Suid-Afrika vanaf 1984 tot 1994. Dit was gereserveer vir Kleurlinge. Die liggaam is twee keer verkies: in 1984 en 1989.

 Resultate 
In 1984 is die huis deur die Arbeidersparty oorheers, wat 76 van die 80 setels gewen het.

In 1989 verloor die Arbeidersparty ondersteuning, maar behou steeds 'n meerderheid van 69 setels. Ander partye wat verteenwoordig is, sluit in die Demokratiese Hervorming Party, Verenigde Demokratiese Party, Vryheidsparty en 2 onafhanklikes. Die 1989-huis is byna heeltemal deur mans oorheers, met slegs een vrou wat verkies is.

 Verkiesing  Datum  Totale sitplekke  Arbeidersparty  Ander  Onafhanklik 1984-verkiesing  22 Augustus 1984  80  76  3  1 1989-verkiesing  6 September 1989  80  69  9  2

Kategorie:Politiek van Suid-Afrika